Tempada 1912/13 do Deportivo da Coruña

A tempada 1912/13 foi a sétima tempada de existencia do Deportivo da Coruña.  

 Resumo da tempada 
A tempada 1912/13 comezou cunha nova xunta directiva, a elixida o 31 de agosto de 1912. Continuou como presidente José Longueira Díaz, ao que secundaron Pedro García Seijas como vicepresidente primeiro, Ángel Lage como vicepresidente segundo, Julio López Roel como secretario, Juan Castro Santiago como vicesecretario primeiro, José Aznar Ponte como vicesecretario segundo, Eugenio Charry como tesoureiro, Manuel Vega como contador e José Illán, Julio Wonenburger, Saturnino Escudero e Salvador Fojón como vogais. 

O primeiro partido da tempada enfrontou ao Deportivo cos oficiais de catro buques de guerra da Royal Navy fondeados na cidade. Estes eran o Leviathan, o Royal Arthur, o Donegal e o Berwick, comandados polo almirante Edward Eden Bradford. A directiva do club aproveitou a ocasión para reclamar que se erguese en Elviña un monumento ás tropas inglesas comandadas por John Moore que derrotaron ao exército napoleónico de Jean-de-Dieu Soult na coñecida como batalla de Elviña de 1809. O primeiro partido rematou en empate, mentres que na segunda levou a vitoria o equipo coruñés.

Tamén en xaneiro , despois de máis de dous anos sen enfrontarse, os presidentes do Coruña e do Deportivo (Laureano Martínez e José Longueira), aceptaron a proposta dun grupo de socios do Círculo de Artesáns chamado "Grupo de Amigos" de retomar os duelos entre os dous principais clubs da cidade coa disputa da "Copa Coruña-Deportivo". Así, o 26 de xaneiro xogaron en Monelos o primeiro dos encontros, formando o conxunto coruñista con Dequidt, Justo, Prego, Bermúdez, Pombo, Martínez, Castro, Caruncho, López, Roura e Pita. Nun encontro no que reinou a cordialidade, a vitoria levouna o Deportivo por 1-3. O segundo partido acabou en empate, polo que a copa foi para o conxunto deportivista. Volvéronse enfrontarse de novo entre marzo e abril, nunha serie de partidos benéficos a favor da asociación O Neno Descalzo. O segundo deles suspendeuse durante 20 minutos por unha discusión entre os xogadores debido á anulación dun gol por fóra de xogo, e tralo partido houbo liortas entre ambas afeccións nos arredores do campo e tamén nos Cantóns. O terceiro e definitivo partido non chegou a xogarse debido ás esixencia do Coruña, que para evitar incidentes pediu entre outras cousas que o encontro se disputase cunha asistencia ao campo limitada a certas autoridades e familiares dos futbolistas, condicións que non foron aceptadas pola asociación benéfica, dando esta como gañador ao Deportivo.

En xullo de 1913 Ramón Portela converteuse no novo capitán do equipo, trala retirada de Manuel Álvarez. Estreou capitanía na final da Copa Gabino Bugallal, na que o Deportivo conseguiu revalidar o título e ficar co trofeo en propiedade, ao derrotar por 6-1 ao British FC de Ferrol, composto por xogadores británicos.

 Persoal 
 Xogadores 
+PosNacNomePORRogelio RamosPORCharryDEFAncosDEFManuel FernándezMEDManuel ÁlvarezMEDAngelitoMEDRosendo SilvaMEDRamón PortelaMEDSerapioMEDAntonio CatoiraDIAVirgilioDIABorrazásDIAYarzaDIAParraDIABarreiroDIAFitoDIAChucho

 Xunta directiva 
+CargoNomePresidente José Longueira DíazVicepresidente 1º Pedro García SeijasVicepresidente 2º Ángel LageSecretario Julio López RoelVicesecretario 1º Juan Castro SantiagoVicesecretario 2º José Aznar PonteTesoureiro Eugenio CharryContador Manuel VegaVogalis José Illán Julio Wonenburger Saturnino Escudero Salvador Fojón
 Partidos 

 Amigables       

 Copa Gabino Bugallal 

 Notas 

 Véxase tamén 
 Bibliografía 


1912
Categoría:Fútbol en 1912
Categoría:Fútbol en 1913